《新安八景诗 其二 练溪朝云》
明代·唐文凤

溪流素练三千尺，寒光摇曳朝云湿。风驱勃勃海涛翻，瀰漫欲浸天宇碧。

帆归冲断半溪分，扶桑日照收氤氲。数声渔唱破清晓，沙际惊飞鸥鹭群。

作者简介：徽州府歙县人，字子仪，号梦鹤。唐桂芳子。父子俱以文学擅名。永乐中，以荐授兴国县知县，著有政绩。改赵王府纪善。卒年八十有六。有《梧冈集》。